Mersinas
Mersinas – miestas pietų Turkijoje, į pietvakarius nuo Adanos, uostas prie Viduržemio jūros; provincijos centras. Tekstilės, maisto, naftos perdirbimo pramonė, automobilių surinkimas. Svarbus prekybinis punktas (išvežami naftos produktai, medvilnė, citrusai, įvežama nafta), kursuoja keltas į Kiprą. Veikia Mersino universitetas (įkurtas 1992 m.). Vyksta tarptautinis muzikos festivalis.